लुइस के जन्म के बाद चिकित्सा विज्ञान की नैतिकता को लेकर सवाल उठाए गए। धार्मिक नेताओं ने इसका जबरदस्त विरोध किया। लोगों ने यह सवाल भी उठाए कि क्या टेस्ट ट्यूब बेबी विकसित होकर एक सामान्य वयस्क बनेगा? कैरोलिंस्का इंस्टीट्यूट ने कहा है, दीर्घकालीन अध्ययन ने साबित किया है कि आईवीएफ बच्चे दूसरे बच्चों की तरह ही स्वस्थ हैं। टेस्ट ट्यूब बेबी के सामान्य होने के सभी संदेह तब दूर हो गए जब 2006 में पहली टेस्ट ट्यूब बेबी लुइस ब्राउन ने अपने बच्चे को जन्म दिया। गौरतलब है कि लुइस ने अपने पति वेस्ली मुलिंडर से प्राकृतिक तरीके से गर्भधारण किया।